Anexa nr.2

la Hotărîrea Guvernului nr.\_\_\_\_\_ din \_\_\_\_\_\_\_\_\_\_\_\_\_\_\_\_ 2014

**Modul de completare
a Declaraţiei persoanei fizice cu privire la impozitul pe venit**

**(Formularul CET14)**

**Prevederi generale**

1. Dreptul de a prezenta Declaraţia cu privire la impozitul pe venit (în continuare – Declaraţia) îl au toţi contribuabilii.
2. Declaraţia se prezintă obligatoriu de către persoanele fizice rezidente (pentru veniturile ce constituie obiect al impunerii în baza legislaţiei fiscale în condiţiile prevăzute la art.83 alin.(2) lit.a) şi b) din Codul fiscal) sau de către persoanele fizice nerezidente (pentru veniturile obţinute de către aceştia pe teritoriul Republicii Moldova în baza art.71 din Codul fiscal).
3. Declarația poate fi completată atît pe suport de hîrtie, cît şi în mod electronic. Declaraţia prezentată pe suport de hîrtie se completează, cu cerneală sau cu pixul, înscriind cu majuscule, citeț și corect, datele prevăzute de formular. Corectarea informaţiei în declarație se efectuează prin depunerea unei declarații corectate. Declaraţia prezentată în mod electronic se completează utilizînd resursele informaționale disponibile pe platforma Inspectoratului Fiscal Principal de Stat, în modul prevăzut de instrucţiunile întocmite de acesta.
4. În Declaraţie se indică doar sursele de venit impozabile în conformitate cu prevederile legislaţiei fiscale.
5. Suma veniturilor se indică în Declaraţie în lei şi bani, conform modelului: XXX,YY, unde XXX este partea întreagă (în lei) a valorii, iar YY – partea zecimală (banii pînă la sutimi de unitate).
6. **Perioada fiscală** se indică prin codificarea perioadei fiscale pentru care se prezintă declaraţia prin codul ZZZZ, unde ZZZZ este anul calendaristic pentru care se prezintă Declaraţia.

**Partea întîi, Informație generală**

1. **Categoria persoanei fizice** se indică prin plasarea semnului V în căsuța corespunzătoare. La categoria *angajații agenților economici, care se atribuie unor activități separate,* se conformă angajații agenților economici a căror activitate de bază este realizarea de programe. În cazul *persoanelor fizice ce practică activitate profesională*, căsuțele se vor completa cu indicatorii corespunzători tipului/tipurilor de activități profesionale practicate, descifrate la subsolul primii pagini.

**B. Date de identificare a contribuabilului**

1. **Codul fiscal, numele şi prenumele contribuabilului**se completează în baza datelor indicate în documentul de identitate (buletin de identitate sau, în lipsa acestuia, un alt act care confirmă identitatea persoanei fizice – pașaport, adeverință de naștere etc).

*Codul fiscal al contribuabilului cetăţean al Republicii Moldova* reprezintă codul personal indicat pe versoul buletinului de identitate (IDNP). În lipsa buletinului de identitate, drept cod fiscal serveşte seria şi numărul paşaportului sau adeverinţei de naştere a contribuabilului.

*Codul fiscal al cetățeanului străin, considerat rezident în scopuri fiscale* este identic cu numărul actului eliberat de autoritatea naţională ce certifică dreptul la şedere sau, în cazul lipsei acestuia, de numărul actului lui de identitate.

1. În cazul în care se utilizează scutirea pentru soţ/soţie şi pentru persoana întreţinută, se va indica **codul fiscal al soţiei/soţului contribuabilului** şi/sau a persoanelor aflate la întreţinerea acestuia, în baza datelor indicate în documentul de identitate (buletin de identitate, pașaport, adeverință de naștere).
2. **Domiciliul** urmează să corespundă cu domiciliul efectiv al contribuabilului, indicat în anexa la buletinul de identitate, permisul de şedere sau, în lipsa acestora, în oricare act juridic ce autentifică domiciliul contribuabilului. **Domiciliul** persoanei fizice (potrivit art.30 din Codul Civil al RM) este locul unde aceasta îşi are locuinţa statornică sau principală. Se consideră că persoana îşi păstrează domiciliul atîta timp cît nu şi-a stabilit un altul.

**Reşedinţa** persoanei fizice (potrivit art.30 din Codul Civil) este locul unde îşi are locuinţa temporară sau secundară. Persoana al cărei domiciliu nu poate fi stabilit cu certitudine se consideră domiciliată la locul reşedinţei sale. În lipsă de reşedinţă, persoana este considerată că domiciliază la locul unde se găseşte, iar dacă acesta nu se cunoaşte, la locul ultimului domiciliu.

În cazul în care adresa de domiciliu corespunde adresei de reședință, se vor completa ambele colonițe.

1. **Date de contact:** *telefonul şi e-mailul* sunt informații care sunt utilizate explicit pentru a lua legătura cu contribuabilul în cazul în care apar neclarități vizavi de datele înscrise în formularul declarației, urmînd a fi indicate cele utilizate cel mai frecvent.

**II. Partea a doua, Calculul obligației fiscale**

**C. Venituri personale ale rezidenților**

1. La completarea indicatorilor privind venitul brut şi impozitul pe venit reţinut la sursa de plată se utilizează informațiile eliberate de plătitorii veniturilor, care conţine informaţia privind veniturile obţinute de depunătorul Declaraţiei şi impozitul reţinut la achitarea acestora. Totodată, veniturile impozabile obţinute pe parcursul anului fiscal sunt supuse declarării indiferent de faptul dacă ele sunt sau nu confirmate prin documentele respective.
2. **La poziţia C1.1** se indică suma *veniturilor obţinute sub formă de salariu* şi suma impozitului pe venit reţinut. Pentru persoana străină, considerată rezident în scopuri fiscale, la rubrica dată se indică cuantumul total veniturilor sub formă de salariu şi al impozitului pe venit reţinut pentru perioada fiscală de raportare, indiferent de momentul în care acesta a obţinut statutul de rezident în scopuri fiscale, în cazul în care acordurile internaţionale încheiate între Republica Moldova şi ţara unde îşi are reşedinţa persoana dată nu prevede altfel.

**La poziția C1.2** se înscrie suma (în lei) reprezentînd venitul sub formă de salariu şi suma impozitului pe venit reţinut al angajaților agenților economici a căror activitate de bază este realizarea de programe.

1. **La poziţia C2** se indică *venitul din investiţii* obţinut de către persoanele fizice rezidente din orice surse aflate în Republica Moldova. Calificarea veniturilor ca fiind din investiţii se efectuează în baza prevederilor legislaţiei fiscale.
2. **La poziţia C3** se indică *venitul financiar* obţinut de către persoanele fizice rezidente din orice surse aflate în Republica Moldova. Calificarea veniturilor ca fiind financiare se efectuează în baza prevederilor legislaţiei fiscale.
3. **La poziţia C4** se indică suma venitului impozabil sub formă de *creştere de capital*, care se determină în baza compartimentului (H) „Calculul creşterii sau pierderilor de capital”), la „Venitul brut” indicîndu-se suma din indicatorul H9, iar la „Impozitul pe venit reţinut la sursa de plată” – suma impozitului reţinut din plăţile îndreptate în favoarea rezidentului pentru înstrăinarea activului (activelor) de capital.
4. **La poziţia C5** se indică *venitul obţinut din surse aflate în afara Republicii Moldova* (inclusiv *venitul din investiţii* (**C6**) şi *venitul financiar* (**C7**)) de către persoanele rezidente cetăţeni ai Republicii Moldova. La compartimentul „Impozitul pe venit reţinut la sursa de plată” se va indica suma impozitului pe venit reţinut din veniturile din investiţii şi financiare, dar nu mai mult decît suma impozitului ce s-ar fi reţinut dacă asupra unui astfel de venit ar fi aplicate cotele de impunere naţionale, ţinînd cont şi de prevederile acordurilor internaţionale încheiate între Republica Moldova şi ţara unde se află sursa venitului.
5. **La poziţia C8** se indică *alte venituri*, calificate ca fiind impozabile în baza legislaţiei fiscale şi pasibile reflectării în Declaraţie, care nu au fost trecute expres în alte poziţii ale compartimentului **C** şi impozitul pe venit reţinut din plăţile îndreptate în favoarea persoanelor fizice ce au obţinut aceste venituri.
6. **La poziţia TOTAL VENITURI (C9)** se indică suma totală a veniturilor obţinute, iar **la poziţia TOTAL REŢINERI (C9)** se indică suma totală a impozitului pe venit reţinut din veniturile îndreptate în favoarea persoanelor fizice ce au obţinut aceste venituri, prin însumarea valorilor din poziţiile (C1.1) + (C1.2) + (C2) + (C3) + (C4) + (C5) + (C6) + (C7) + (C8).

**D. Venituri personale ale nerezidenților**

1. **La poziţia D1** se indică venitul obţinut din *operațiunile de leasing, din darea în arendă sau în subarendă, din locațiunea sau din uzufructul proprietății aflate în Republica Moldova*.
2. **La poziţia D2** se indică suma venitului impozabil sub formă de *creștere de capital*, care se determină în baza compartimentului (H) „Calculul creșterii sau pierderilor de capital”, la „Venitul brut” indicîndu-se suma din indicatorul H9, iar la „Impozitul pe venit reținut la sursa de plată” – suma impozitului reținut din plățile îndreptate în favoarea nerezidentului pentru înstrăinarea activului (activelor) de capital.
3. **La poziția D3** se indică suma *dividendelor* obținute, inclusiv cele sub formă de acțiuni sau cote-părți plătite de un agent economic rezident.
4. **La poziția D4** se indicăsuma *dobînzilor* obținute pentru creanțele statului ori ale unui rezident sau nerezident care dispune de o reprezentanță permanentă în Republica Moldova, dacă asemenea dobînzi sunt cheltuieli ale reprezentanței permanente.
5. **La poziția D5** se indică *royalty* obținute de la un rezident sau nerezident care dispune de o reprezentanță permanentă în Republica Moldova, dacă aceste royalty sunt cheltuieli ale reprezentanței permanente.
6. **La poziția D6** se indică *alte venituri obținute de persoana nerezidentă în Republica Moldova*, calificate ca fiind impozabile în baza legislației fiscale şi pasibile reflectării în Declarație, care nu au fost trecute expres în alte poziții ale compartimentului **D** şi impozitul pe venit reținut din plățile îndreptate în favoarea persoanelor fizice ce au obținut aceste venituri.
7. **La poziţia TOTAL VENITURI (D7)** se indică suma totală a veniturilor obţinute, iar **la poziţia TOTAL REŢINERI (D7)** se indică suma totală a impozitului pe venit reţinut din veniturile îndreptate în favoarea persoanelor fizice ce au obţinut aceste venituri, prin însumarea valorilor din poziţiile (D1) + (D2) + (D3) + (D4) + (D5) + (D6).
8. **Compartimentul E** și **F** se completează doar de către persoanele fizice rezidente.

**E. Scutiri**

1. **La poziţia E1** se indică suma *scutirii personale* la care contribuabilul are dreptul potrivit art.33 alin.(1) din Codul fiscal.
2. **La poziţia E2** se indică suma *scutirii personale nefolosite de către contribuabil în anul fiscal precedent*, ca rezultat al neachitării de către patron a salariului. Suma scutirilor nefolosite se trec contribuabilului în contul scutirilor pentru anul fiscal următor în următoarele mărimi: dacă suma scutirilor nefolosite este mai mare decît suma salariului calculat şi neachitat - în mărimea ce nu depăşeşte cuantumul salariului neachitat; dacă suma scutirilor nefolosite este mai mică decît suma salariului calculat şi neachitat - în mărimea sumei totale a scutirilor nefolosite.
3. **La poziţia E3** se indică suma *scutirii personale majorate* la care contribuabilul are dreptul în cazul în care întruneşte condiţiile enumerate în art.33 alin.(2) din Codul fiscal.
4. **La poziţia E4** se indică suma *scutirii utilizate pentru soţ/soţie*, cu condiţia că soţul/soţia nu beneficiază de scutire personală (art.34 din Codul fiscal).
5. **La poziţia E5** se indică scutirea la care are dreptul contribuabilul pentru fiecare *persoană întreţinută*. Scutirea pentru persoanele întreţinute se acordă cu respectarea cerinţelor prevăzute în art.35 alin.(2) din Codul fiscal.
6. **La poziţia TOTAL SCUTIRI (E6)** se indică suma totală a scutirilor prin însumarea valorilor din poziţiile (E1) + (E2) + (E3) + (E4) + (E5).

**F. Deduceri**

1. **La poziţia F1** se reflectă suma *primelor de asigurare obligatorie de asistenţa medicală*, reflectate în Informaţia privind veniturile calculate şi achitate în folosul persoanei fizice şi privind impozitul pe venit reţinut din aceste venituri. În cazul în care persoana fizică se asigură în mod individual, la poziţia dată se indică valoarea contribuţiei individuale achitate.
2. **La poziţia F2** se reflectă suma *contribuţiilor de asigurări sociale de stat obligatorii*, reflectate în Informaţia privind veniturile calculate şi achitate în folosul persoanei fizice şi privind impozitul pe venit reţinut din aceste venituri. În cazul în care persoana fizică se asigură în mod individual, la poziţia dată se indică valoarea contribuţiei individuale achitate.
3. **La poziţia F3** se indică suma cheltuielilor suportate de către contribuabil, aferente obţinerii venitului *investiţional* (de exemplu: cheltuielile aferente serviciilor notarului, efectuate în legătură cu încheierea contractului de vînzare-cumpărare a proprietăţii). Suma indicată în punctul respectiv nu trebuie să depăşească suma venitului investiţional.
4. **La poziţia F4** se reflectă *alte deduceri*, decît cele indicate în poziţiile anterioare. Spre exemplu, la poziţia datăse indică suma vărsată atît de către persoana fizică, cît şi de către angajator în numele unei persoane fizice pe parcursul anului în fondul nestatal calificat de pensii.
La efectuarea vărsămintelor în fondul nestatal calificat de pensii instituit în Republica Moldova, suma nu trebuie să depăşească cuantumul prevăzut în art.67 din Codul fiscal şi anume 15% din venitul cîştigat de persoana fizică în perioada fiscală, prin venit cîştigat înţelegîndu-se venitul brut calculat pentru munca în calitate de angajat, exceptînd venitul sub formă de pensii.
5. **La poziţia TOTAL DEDUCERI (F5)** se indică suma totală a deducerilor prin însumarea valorilor din poziţiile (F1) + (F2) + (F3) + (F4).
6. **Suma totală a scutirilor și deducerilor** (poziția **EF**)se determină prin însumarea valorilor din pozițiile (E6)+(F5)+(G3).

**G. Calculul obligației fiscale**

1. **La poziţia G1** se indică valoarea *venitului impozabil*, care se determină prin diminuarea valorii totale a venitului obţinut cu suma scutirilor şi deducerilor permise în scopuri fiscale (Total venituri (C9 col.3 sau D7 col.3) – Suma totală a scutirilor și deducerilor (EF)).
2. **La poziţia G2** se reflectă *suma impozitului pe venit*, care se calculează prin aplicarea, la venitul impozabil indicat la poziţia G1, a cotelor de impozitare pentru perioada declarată, stabilite în art.15 lit.a) din Codul fiscal.
3. **La poziția G3** se reflectă *suma donaţiilor în scopuri filantropice sau de sponsorizare*, permisă spre deducere în scopuri fiscale, care se determină în baza art.36 alin.(1) şi (2) din Codul fiscal, şi reprezintă o valoare ce nu depăşeşte 10% din venitul impozabil, determinat ca valoarea indicatorului. În acest scop, venitul impozabil al contribuabilului se determină fără a se lua în considerare scutirile ce i se acordă conform legislației fiscale((C9 col.3 – F5) x 10%).
4. **La poziţia G3.1** se reflectă suma donațiilor efectuate, în cuantum întreg, în scopuri filantropice sau de sponsorizare.
5. **La poziția G4** se reflectă suma *impozitului pe venit achitat în străinătate* pe venitul din investiții și/sau pe venitul financiar, care se trece în cont în modul prevăzut în art.82 din Codul fiscal.
6. **La poziția G5** se indică suma impozitului pe venit pasibil reflectării în *fișa personală* a contribuabilului, care se ține de Inspectoratul fiscal de stat teritorial (G2- (C9 col.4 sau D7 col.4) + G6 –G4).
7. **La poziţia G6** se reflectă suma impozitului pe venit din *activitatea profesională* (indicatorul din pct.J5).
8. **La poziția G7** se indică suma impozitului pe venit achitat în rate sau de sine stătător pe parcursul anului de către persoana fizică.
9. **La poziția G8** se indică *suma ce urmează a fi achitată la buget*, care se apreciază ca diferența pozițiilor (G5 – G7). Se completează în cazul în care rezultatul diferenței este pozitiv.
10. **La poziția G9** se reflectă *suma în plus a impozitului*, care reprezintă rezultatul negativ din diferența pozițiilor (G5 – G7), dar fără indicarea semnului.
11. **La poziția G10** se reflectă *suma impozitului pe venit direcționat în favoarea organizațiilor necomerciale* (2% din suma impozitului pe venit achitat anual), totodată fiind prevăzută şi necesitatea indicării codului fiscal (IDNO) al organizației necomerciale, căreia i se direcționează resursele bugetare, ca rezultat al aplicării mecanismului de desemnare procentuală.
12. **Suma de control** reprezintă valoarea impozitului pe care l-ar datora contribuabilul, fără a ţine cont de ulterioarele corectări şi se formează la sumarea valorii indicate în poziţia E2 cu cea indicată la poziţia E3.

 **H. Calculul creșterii sau pierderilor de capital**

1. **La poziţia H1** se indică *codul activului de capital,* conform codificării prezentate mai jos:

**AUT**-automobil/автомобиль, **TR-**teren/земля, **LB**-locuința de bază/основное жильё, **AȚ**-acțiuni/акций, **AI-**alte imobile/другие недвижимости, **AAC**-alte active de capital/другие капитальные активы.

1. **La poziţia H2** se indică *codul modului de înstrăinare* a activului de capital, conform codificării prezentate mai jos:

|  |  |
| --- | --- |
| **Codul** | **Modul de înstrăinare a activului de capital** |
| **VIN** | În baza contractului de vînzare-cumpărare |
| **DON** | În baza contractului de donaţie |
| **SCH** | În baza contractului de schimb |
| **AMS** | Alt mod de înstrăinare |

1. **La poziţia H3** se reflectă *suma încasată* ca rezultat al înstrăinării activului de capital.
2. **La poziţia H4** se indică *baza valorică a activelor de capital* care reprezintă valoarea de achiziţionare (procurare, obţinere) sau creare a activelor de capital, determinată în baza Capitolului 5 din Titlul II al Codului fiscal.
3. **La poziţia H5** se indică *suma facilităților la vînzare a locuinței de bază* determinată conform prevederilor alin.(3) art.41 din Codul fiscal (mărimea creşterii de capital, supusă impunerii, pentru orice locuinţă se micşorează cu suma de 10000 lei pentru fiecare din anii ce urmează după anul 1997, pe parcursul căruia (sau cărora) contribuabilul a fost proprietarul acestei proprietăţi şi a folosit-o ca locuinţă de bază. Această facilitate nu se aplică în cazul locuinţei de bază a cărei bază valorică este valoarea estimată în modul stabilit.). Locuinţă de bază a contribuabilului este locuinţa care s-a aflat în proprietatea lui în decurs de 3 ani, perioadă care expiră la data înstrăinării acestei locuinţe, şi care i-a servit pe tot parcursul acestei perioade drept domiciliu de bază.
4. **La poziția H6** se reflectă *suma creşterii de capital*, care se determină ca diferenţă dintre valoarea indicată la poziţia H3 a oricărui cod de activ de capital şi valoarea H4 corespunzătoare (H3 – H4).
5. **La poziţia H7** se reflectă *suma pierderii de capital*, care se determină ca diferenţă dintre valoarea indicată la poziţia H3 a oricărui cod de activ de capital şi valoarea H4 corespunzătoare (H3 – H4).
6. **La poziţia H8** se reflectă *suma pierderilor de capital transferate din perioadele fiscale precedente*, cu excepţia pierderilor de capital formate ca rezultat al înstrăinării proprietăţii private nefolosite în activitatea de întreprinzător, care nu pot fi transferate în perioadele ulterioare.
7. **La poziţia H9** se indică *suma impozabilă a creşterii de capital*, care se determină prin aplicarea coeficientului de 50% la indicatorul H7, în cazul în care acesta are o valoare pozitivă. Valoarea în cauză urmează a fi transferată în poziţia C4 sau D2, după caz.

**III. Partea a treia, Activitatea profesională**

**J. Calculul impozitului pe venit al persoanei ce practică activitate profesională**

1. **La poziţia** *“Codul fiscal”*se indică codul de identificare din licenţa pentru activitatea profesională exercitată.
2. **La poziția J1** coloana 3 se indică suma venitului obținut, în perioada gestionară, din activitatea profesională (cum ar fi onorariile, taxele primite de executorul judecătoresc etc).
3. **La poziția J2 col.3** se indică suma cheltuielilor suportate în exercitarea activității profesionale (cheltuieli privind asigurarea tehnico-materială, cheltuieli de arendă a biroului, cheltuieli privind întreţinerea biroului, plăţile pentru serviciile personalului tehnic angajat etc.).
4. **La poziția J3 col.3** se indică venitul impozabil sau pierderea obţinută în perioada fiscală de gestiune. Rezultatul (venit impozabil sau pierdere) se determină prin scăderea din suma venitului, reflectată la poziția J1, a sumei cheltuielilor, indicate la poziția J2. La obţinerea venitului impozabil la poziția J3 se indică mărimea venitului impozabil, iar la determinarea pierderii, la poziția J3 se reflectă mărimea pierderii pentru perioada gestionară cu semnul parantezelor “()”.
5. **La poziția J4** se va indica *cota impozitului pe venit* prevăzută în art.15 lit.a sau art.695 alin.(2) din Codul fiscal.
6. **La poziția J5 col.3** se va indica *suma impozitului pe venit* determinată prin înmulţirea venitului impozabil din poziția J3cu cota impozitului pe venit din poziția J4.
7. **În poziţia** *“Suma de control”*se indică suma din rîndul J5.

**K. Repartizarea impozitului pe venit calculat conform locului de desfășurare a activității**

Tabelul urmează a fi completat de acele persoane fizice care desfășoară activitate profesională, iar locul desfășurării acesteia nu corespunde cu locul domicilierii persoanei fizice menționate.

1. **În coloana *“Codul localităţii (CUATM)”*** se indică codul localităţii unde persoana ce practică activitatea profesională îşi desfăşoară activitatea (cod unic de identificare (4 semne) conform Clasificatorului unităţilor administrativ-teritoriale al Republicii Moldova, aprobat prin Hotărîrea Departamentului “Moldova-Standart” nr.1398-ST din 03.09.2003).
2. **În coloana** *“Suma impozitului pe venit spre calcul”* se indică suma impozitului pe venit spre calcul, care reprezintă suma indicată la poziția J5 din tabelul ” Calculul impozitului pe venit al persoanei ce practică activitate profesională”.
3. Suma din poziția *“Total pe contribuabil”* trebuie să coincidă cu indicatorul reflectat la poziția J5 “Total impozit pe venit spre calcul” din tabelul ” Calculul impozitului pe venit al persoanei ce practică activitate profesională”.

**IV. Partea a patra, Informativ**

**L. Reținerea finală a impozitului din unele tipuri de venit**

1. **Tabelul L** urmează a fi completat în mod facultativ, deoarece este cu scop informativ.
2. Contribuabilul semnează declarația şi indică data prezentării ei. Faptul primirii declarației se confirmă de organul fiscal prin ștampilă cu antet şi prin semnătura funcționarului care a primit declarația.